[{"text_idx": "#000001", "text": "Mae Practice Solutions yn sefydliad hyfforddi ac ymgynghori, yn darparu cefnogaeth hyblyg parod i gwmni\u0308oedd yn y sectorau gofal cymdeithasol, iechyd, gwirfoddol a phreifat. Ei nod yw helpu sefydliadau i feithrin llesiant yn eu gweithluoedd a chymunedau drwy weithredu newid ystyrlon a chynaliadwy."}, {"text_idx": "#000002", "text": "Wedi gweithio gyda llawer o fusnesau gofal cymdeithasol ers 1999, roedd Practice Solutions yn cydnabod bod darparwyr llai o faint yn aml yn cael trafferth delio a\u0302 materion \u2018swyddfa gefn\u2019, gan gynnwys cyllid, Adnoddau Dynol, marchnata neu dendro. Yn ei dro, roedd hyn yn cwtogi ar eu gallu i ennill y contractau mwy o faint roedd angen arnynt er mwyn iddynt dyfu."}, {"text_idx": "#000003", "text": "Roedd hyn wedi arwain at y syniad o rwydwaith gefnogi leol ar gyfer y busnesau hyn, a allai gynyddu eu capasiti i ddarparu gwasanaethau, ac ennill cytundebau ar raddfa fwy, drwy ddarparu gwasanaethau \u2018swyddfa gefn\u2019 ar y cyd, yn ogystal a\u0302 chyngor, cefnogaeth a broceru perthynas, yn enwedig gyda\u2019r sector cyhoeddus."}, {"text_idx": "#000004", "text": "Teimlwyd bod hyn o bwys mawr i\u2019r rhai sy\u2019n gweithio ym maes gofal cymdeithasol, gyda BBaCh a busnesau meicro eisoes o dan bwysau cynyddol ac ymgyrch cenedlaethol i recriwtio 20,000 o ofalwyr ychwanegol yng Nghymru erbyn 2030."}, {"text_idx": "#000005", "text": "Os yn llwyddiannus, yna byddai modd cyflwyno\u2019r model i\u2019r holl fusnesau sylfaenol sy\u2019n cefnogi\u2019r darparwyr gwasanaeth hyn, ynghyd a\u0302 darparwyr gwasanaeth eraill."}, {"text_idx": "#000007", "text": "Gan ganolbwyntio ar y cychwyn ar ddarparwyr gofal cymdeithasol, roedd y prosiect Connect4SuccessRCT yn anelu at gyflwyno dull cysawd-eang i sicrhau bod modd diwallu anghenion gofal cynyddol yn y dyfodol drwy hybu\u2019r sector gofal lleol, a\u2019r economi sylfaenol ehangach."}, {"text_idx": "#000008", "text": "Byddai\u2019r prosiect yn cynnig cefnogaeth \u2018swyddfa gefn\u2019 i FBaCh lleol y sector gofal, gan gynnwys recriwtio staff a chyngor ynghylch eu cadw, hyfforddiant i\u2019r rhai sy\u2019n gweithio gyda phobl agored i niwed, help gyda materion cyllid a marchnata a chyngor ynghylch tendro."}, {"text_idx": "#000009", "text": "Byddai hefyd yn gweithio i gysylltu cwmni\u0308au lleol gyda chyrff cyhoeddus er mwyn ceisio sicrhau bod mwy o gontractau cyhoeddus yn cael eu dyfarnu yn lleol, yn hytrach nag yn mynd i ddarparwyr corfforaethol mawr. Byddai hyn yn cynnwys chwalu\u2019r rhwystrau i dendro llwyddiannus a chodi proffil darparwyr lleol i gynulleidfaoedd y sector cyhoeddus."}, {"text_idx": "#000010", "text": "Er ei fod wedi dechrau yn dda, gydag allgymorth llwyddiannus gyda phawb, roedd hi\u2019n anochel bod effaith Covid-19 wedi cyfyngu ar allu darparwyr gofal cymdeithasol a chyrff cyhoeddus i ymgysylltu a\u0302\u2019r prosiect."}, {"text_idx": "#000011", "text": "Mewn ymateb, roedd y prosiect wedi cynyddu ei ffocws ar fusnesau eraill yr economi sylfaenol sydd, drwy gyfrannu at wytnwch cymunedol lleol, hefyd yn cefnogi agenda\u0301u iechyd a gofal cymdeithasol, a\u2019r gymuned yn gyffredinol."}, {"text_idx": "#000012", "text": "Arf allweddol oedd gwefan Connect4SuccessRCT, sy\u2019n anelu at alluogi darparwyr lleol i farchnata eu gwasanaethau, ac hefyd i roi cyfle iddynt gydweithio, er mwyn ennill a cyflenwi contractau sector cyhoeddus raddfa-fawr a fyddai, fel arall, y tu hwnt i\u2019w cyrraedd."}, {"text_idx": "#000013", "text": "Hyd yn hyn mae 54 sefydliad lleol wedi cofrestru, gan gynnwys gorsaf radio, sefydliadau hyfforddiant, adeiladwyr, gweithgynhyrchwyr a dosbarthwyr Cyfarpar Diogelu Personol."}, {"text_idx": "#000014", "text": "Er bod y pandemig wedi newid prif gynulleidfa\u2019r prosiect, nid yw Connect4SuccessRCT wedi colli golwg o\u2019i nodau gwreiddiol, sef cefnogi\u2019r sectorau iechyd a gofal, neu chwaith ei ymagwedd holistaidd."}, {"text_idx": "#000016", "text": "\u201cMae\u2019r model yn gweithio ar sail darparu cyd-fuddion i bawb. Pan y maen nhw\u2019n ymuno a\u0302 Connect4SuccessRCT, mae busnesau nid yn unig yn derbyn cyngor ynghylch tendro, marchnata, a chyngor busnes arall, ond hefyd byddwn yn darparu hyfforddiant fel bod eu cyflogai yn gallu adnabod pan fydd rhywun yn agored i niwed, neu\u2019n wynebu risg. Bydd hyn yn ychwanegu at effaith cymdeithasol y busnes ac, yn y pen draw, yn helpu\u2019r gwasanaethau cyhoeddus i ymyrryd cyn bod problemau yn troi\u2019n ddwysach, ac yn fwy costus\u201d"}, {"text_idx": "#000017", "text": "Gall y \u2018system rhybudd cynnar\u2019 ychwanegol sydd gan gwmni\u0308au lleol, oherwydd eu bod yn cysylltu\u2019n ddyddiol gyda niferoedd uchel o breswylwyr y sir, nid yn unig helpu lleihau\u2019r angen am roi pobl mewn ysbyty am reswm amrhiodol, a lleihau dioddefaint, ond hefyd olygu bod modd rhannu a thyfu cyfrifoldeb gofal drwy\u2019r gymuned gyfan."}, {"text_idx": "#000018", "text": "Mae Practice Solutions hefyd yn dal i weithio i bontio\u2019r bwlch rhwng y sector cyhoeddus a darparwyr gwasanaeth er mwyn galluogi mwy o gydweithredu, a sicrhau bod mwy o arian cyhoeddus yn cael ei sianeli drwy\u2019r economi leol."}, {"text_idx": "#000019", "text": "Mae\u2019r staff wedi bod yn ymgysylltu a\u0302 swyddogion caffael ac awdurdodau lleol i geisio deall yr hyn sydd ei angen ar fusnesau i\u2019w galluogi i fod yn llwyddiannus wrth ennill contractau. Mae hyn yn cynnwys diweddaru polisi\u0308au, cynlluniau ardystio a gwybodaeth am y gwaith sydd ar y gorwel, a\u2019r cyfan yn golygu bod busnesau yn fwy parod i fynd allan i chwilio am gontractau hyd yn oed pan fod peilot cychwynnol Connect4Success yn dod i ben ym Mawrth 2021."}, {"text_idx": "#000020", "text": "Mae\u2019r gwaith hwn hefyd wedi rhoi cipolwg gwerthfawr o\u2019r broses o wneud tendro yn fwy hygyrch, yn enwedig o ran y rhai hynny sydd yn llai profiadol, neu\u2019n llai deallus pan yn trafod materion digidol."}, {"text_idx": "#000021", "text": "Mae Practice Solutions hefyd wedi gallu rhoi adborth ynghylch y profiad hwn i GwerthwchiGymru, Cyngor Bwrfeistref Sirol Rhondda Cynon Taf a gwasanaethau cyhoeddus lleol eraill, i\u2019w helpu i ddeall y rhwystrau yn mae darparwyr lleol yn eu wynebu."}, {"text_idx": "#000023", "text": "\u201cUn o\u2019r pethau y mae\u2019r pandemig wedi\u2019n dysgu ni yw bod gwasanaethau lleol ond cystal a\u2019u cadwyni cyflenwi \u2013 ystyriwch yr heriau gwahanol o ran cyflenwi Cyfarpar Diogelwch Personol. \u2018Rydym am weld mwy o fusnesau lleol yn cyflenwi mwy o wasanaethau ar ran y sector cyhoeddus lleol \u2013 gan ddarparu mwy o swyddi lleol i bobl yn agosach i\u2019w cartrefi, a sicrhau bod mwy o arian cyhoeddus yn dal i gylchredeg yn lleol\u201d."}, {"text_idx": "#000024", "text": "Mae\u2019r ti\u0302m hefyd wrthi\u2019n creu cyfeiriadur i restru holl fusnesau Rhondda Cynon Taf a fydd, ymhen amser, yn helpu timau caffael y sector cyhoeddus i chwilio am setiausgiliau penodol a chysylltu a\u0302 busnesau sy\u2019n cwrdd a\u0302 gofynion contract."}, {"text_idx": "#000025", "text": "Er bod Practice Solutions o\u2019r farn bod y peilot wedi bod yn llwyddiannus, nid yw wedi bod heb ei heriau. Yn ystod misoedd brig y pandemig roedd hi\u2019n anodd creu cysylltiadau gyda phartneriaid ac, mewn un achos, roedd wedi cymryd dros 9 mis i drefnu cyfarfod gydag un o\u2019r cyrff cyhoeddus targed. Fel yr esboniodd Dafydd \u201cyn syml iawn, nid oedd modd i\u2019n partneriaid ymgysylltu a\u0302 ni\u201d er gwaethaf yr adnodd ychwanegol y mae prosiectau fel Connect4SuccessRCT yn cynnig."}, {"text_idx": "#000026", "text": "Yn yr un modd, mae pwysau economaidd yn golygu nad oedd agwedd holistaidd hirdymor y prosiect yn apelio at rai o\u2019r BBaCh a busnesau meicro, gan fod llawer mwy o ddiddordeb gyda busnesau mewn \u201chelpwch fi i gael gafael ar rywbeth nawr\u201d, yn hytrach na\u2019r hyn a fydd, efallai, ar gael yn y \u201cdyfodol euraidd\u201d."}, {"text_idx": "#000027", "text": "Er gwaetha\u2019r heriau hyn, mae\u2019r prosiect wedi profi\u2019n hyblyg, ac wedi ymateb i anghenion lleol. Yn yr hirdymor hoffai\u2019r sefydliad addasu\u2019r model hwn a\u2019i droi\u2019n fudiad cydweithredol gydag aelodaeth ffurfiol, a gwahodd y gymuned i chwarae ei rhan. Yn ychwanegol at y nodau gwreiddiol o gydweithio yn agosach gyda\u2019r sector cyhoeddus, byddai hefyd yn yn cysylltu pobl lleol gyda busnesau dibynadwy lleol ym meysydd cynnal a chadw eiddo, trafnidiaeth neu wasanaethau cynnal cyffredinol."}, {"text_idx": "#000028", "text": "Yn ogystal a\u0302 hybu\u2019r economi leol, credir y byddai hyn, yn arbennig, yn helpu\u2019r pobl mwyaf agored i niwed yn y gymuned i fyw yn annibynnol yn hirach, yn gwella llesiant unigol ac yn lleihau ymhellach y pwysau ar y darparwyr iechyd a gofal cymdeithasol lleol."}, {"text_idx": "#000032", "text": "Mae\u2019r cwmni yn cydnabod taw\u2019r amser, y gost a\u2019r risg sydd, fel arfer, yn gysylltiedig ag arloesi, yw\u2019r tri rhwystr allweddol sy\u2019n wynebu sefydliadau y sector cyhoeddus pan yn datblygu datrysiadau creadigol ac arloesol i\u2019w problemau. Yn hyderus y byddai ei fodel yn gallu helpu, roedd y cwmni wedi gwneud cynnig i arbrofi gyda\u2019r dull hwn yng nghyd-destun yr heriau cymdeithasol ac economaidd sy\u2019n wynebu cyrff cyhoeddus a chymunedau yng Nghymoedd De Cymru."}, {"text_idx": "#000033", "text": "Dyfarnwyd grant y Gronfa Her i adeiladu ar y gwaith cynharach o blismona, uwch-weithgynhyrchu a gwasanaethau ariannol er mwyn cysylltu heriau yr economi sylfaenol gyda datrysiadau entrepreneuraidd cyfrannu torfol o 2 grw\u0302p o randdeiliaid allweddol; y cyntaf, colegau a phrifysgolion lleol, a\u2019r ail, BBaCh lleol."}, {"text_idx": "#000034", "text": "Cyflwynwyd y prosiect mewn dau gyfnod penodol:"}, {"text_idx": "#000035", "text": "Roedd y cyfnod cyntaf yn anelu at fynd i\u2019r afael a\u0302 phroblem ar y cyd rhwng diwydiant, addysg a\u2019u myfyrwyr. Mae angen ar gyflogwyr \u2013 sydd heb ddigon o amser, ac am osgoi risg \u2013 syniadau newydd i oroesi a ffynnu, tra bod angen ar fyfywrwyr fynediad at brofiadau yn y \u2018byd go-iawn\u2019 i\u2019w paratoi ar gyfer byd gwaith. Yn y canol, mae darparwyr addysg bellach ac uwch yn wynebu targedau cyflogadwyedd trwm ac ymestyn deilliannau\u2019r cwricwlwm."}, {"text_idx": "#000036", "text": "Yn ystod y cyfnod hwn derbyniodd myfyrwyr 8 coleg a phrifysgol yn, ac o gwmpas, Cymoedd De Cymru briffiau byw, a chawsant eu cefnogi i gynhyrchu datrysiadau arloesol i heriau allweddol y farchnad. Roedd y briffiau wedi dod o sefyliadau ar draws sectorau yr economi sylfaenol, gan gynnwys lletygarwch, cludiant, tai ac adeiladu."}, {"text_idx": "#000037", "text": "Roedd dros 400 o fyfyrwyr wedi ymwneud a\u0302\u2019r heriau hyn, gan alluogi\u2019r sefydliadau cleient i gipio syniadau cyfnod cynnar ac yna eu profi yn y farchnad. Ar yr un pryd, roedd y myfyrwyr wedi ennill y profiad hanfodol o weithio ar friff busnes amser real, rhywbeth na fyddai, fel arall, yn hawdd iddynt gael mynediad ato."}, {"text_idx": "#000038", "text": "Wrth i Simply Do Ideas symud i ail gyfnod y peilot, roedd y cwmni wedi troi ei sylw at arloesi a arweinir gan y cyflenwr, dull sy\u2019n annog sefyliadau i gydweithio gyda\u2019r arbenigedd sydd ar gael yn eu rhwydweithiau cyflenwi i ddod a\u0302 chynhyrchion a gwasanaethau newydd, a\u2019r rhai sydd eisoes yn bodoli, i\u2019r farchnad yn gyflymach. Yng Nghymru mae\u2019r rhwydwaith gyflenwi yn cynnwys, yn bennaf, BBaCh ac roedd y cwmni yn hyderus y byddai modd defnyddio eu harbenigedd i helpu pontio\u2019r bwlch i\u2019r sector cyhoeddus."}, {"text_idx": "#000039", "text": "Gan ddewis canolbwyntio ar y sector gofal iechyd, roedd y cwmni wedi paru gyda Hwb Gwyddorau Bywyd Cymru, sy\u2019n anelu at wneud Cymru y lle o ddewis ar gyfer arloesi ym meysydd iechyd, gofal a llesiant."}, {"text_idx": "#000040", "text": "Tra\u2019n cydweithio gyda nhw, roedd y galw am Gyfarpar Diogelu Personol wedi cynyddu\u2019n enfawr o ganlyniad i\u2019r pandemig corona feirws, ac roedd y galw ar gynhyrchwyr yn uwch nag erioed. Roedd y broses gaffael drwyadl wedi dodi pwysau ychwanegol ar di\u0302m yr Hwb Gwyddorau Bywyd a oedd yn didoli, a\u0302 llaw, nifer digynsail o gynigion am gynhyrchion a gwasanaethau oddiwrth y diwydiant er mwyn caffael y cyflenwadau hanfodol."}, {"text_idx": "#000041", "text": "Hwn oedd y cyfle perffaith i Simply Do ddefnyddio ei gynnyrch, gan ganiata\u0301u iddo gyd-greu llif gwaith wedi\u2019i deilwra a fyddai, drwy broses awtomatiaeth yn cynyddu, yn sylweddol, cyflymdra\u2019r dull o ddod o hyd i, cymhwyso a phrynu cynhyrchion amrywiol o amrywiol ddarparwyr, tra\u2019n cynnal proses gaffael gadarn."}, {"text_idx": "#000042", "text": "Roedd hyn nid yn unig wedi datrys rhwystr amser anferth i\u2019r Hwb Gwyddorau Bywyd o ran dod o hyd i gynhyrchion priodol, ond wedi arbed amser i\u2019r cyflenwyr posibl a oedd yn gallu cyfathrebu eu cynigion yn gyflymach ac yn haws drwy\u2019r porthol arloesi, a gynlluniwyd at y pwrpas. Yn ychwanegol, roedd cyflenwyr, cynhyrchion a gwasanaethau arloesol newydd, na fyddant fel arall wedi ymddangos, wedi dod i\u2019r golwg o ganlyniad i\u2019r broses lyfn hon a ysgogwyd gan her."}, {"text_idx": "#000043", "text": "Roedd yr allbwn yn drawiadol, ac roedd y GIG wedi caffael gwerth dros \u00a36 miliwn o gynhyrchion Cyfarpar Diogelu Personol oddiwrth gyflenwyr a oedd yn ymwneud a\u0302 Simply Do, ac roedd hyn wedi cyfrannu tua \u00a334 miliwn o Werth Ychwanegol Gros at economi Cymru. Roedd Cydwasanaethau\u2019r GIG hefyd wedi gwneud cyfraniad net o Gyfarpar Diogelu Personol i\u2019r ymdrech ehangach i gaffael Cyfarpar Diogelu Personol ar draws y DU yn ystod y pandemig."}, {"text_idx": "#000044", "text": "Mewn cyfanswm, mae\u2019r Gronfa Her wedi galluogi Simply Do Ideas i ymgysylltu a\u0302 dros 1,600 BBaCh sydd wedi cynhyrchu bron 1,800 o syniadau mewn ymateb i 13 her, a gododd yn allanol, sy\u2019n berthnasol i gyflenwyr a chomisiynwyr yn yr economi sylfaenol. Mae Joseph Murphy, Rheolwr Busnes Hy\u0302n y sefydliad, o\u2019r farn bod hyn yn arddangos bod gan arloesi a ysgogir gan her gyfraniad gwirioneddol i\u2019w wneud, o ran gwella\u2019r ffordd y mae caffael yn cael ei wneud yng Nghymru."}, {"text_idx": "#000045", "text": "Dyma y mae\u2019n dweud, \u201cMae yma gyfle i Gymru fod yn arweinydd byd-eang. Gan droi maint i\u2019n mantais ni, gallwn ddefnyddio ein hagosrwydd at ein gilydd, ein hadnoddau a pholisi cyhoeddus i sicrhau ein bod ar flaen y gad pan fyddwn yn ceisio datrys rhai o heriau mwyaf ein cyfnod ni\u201d."}, {"text_idx": "#000046", "text": "Wedi gorffen ei brosiect Cronfa Her gyda thystiolaeth gref bod y model hwn yn gweithio yn y sector cyhoeddus \u2013 yn ogystal a\u0302\u2019r sector preifat \u2013 mae Simply Do Ideas yn edrych i\u2019r dyfodol, a thuag at gyfnod buddsoddi newydd. Ei nod yw parhau i weithio\u2019n greadigol, rhwng ac ar draws y sectorau, i raeadru ymhellach buddion arolesi a ysgogir gan her."}, {"text_idx": "#000048", "text": "What should we do in Blaenau Gwent to tackle the climate crisis in a way that is fair and improves living standards for everyone?"}, {"text_idx": "#000049", "text": "To gather this information we are using a website called Polis \u2013 a real-time system for gathering, analysing and understanding what large groups of people think in their own words."}, {"text_idx": "#000050", "text": "Anybody who lives or works in Blaenau Gwent can take part in the Polis survey and all responses are anonymous. The survey is opening on Monday 1st March 2021 and closing on Monday 22nd March 2021."}, {"text_idx": "#000052", "text": "Eleni, ar Ddydd Gw\u0302yl Dewi, \u2018rydym yn gofyn i sefydliadau ar draws Cymru ystyried y pethau bychain y gallant wneud i sicrhau nad oes rhaid i unrhywun yng Nghymru weithio am lai na\u2019r Cyflog Byw go iawn, boed hynny\u2019n cynnwys deall sut mae bod yn gyflogwr Cyflog Byw achrededig, ceisio annog sefydliadau eraill i ystyried y Cyflog Byw go iawn neu ein helpu ni i rannu negeseuon cadarnhaol am y gwahaniaeth y mae talu\u2019r Cyflog Byw go iawn yn gallu\u2019i wneud."}, {"text_idx": "#000053", "text": "Y Cyflog Byw go iawn yw\u2019r unig raddfa gyflog yn y DU a delir, yn wirfoddol, gan 7,000 o fusnesau sy\u2019n credu bod eu staff yn haeddu ennill cyflog sy\u2019n cwrdd a\u0302\u2019u hanghenion beunyddiol \u2013 megis y siopa wythnosol, neu ymweliad annisgwyl at y deintydd. Yng Nghymru, mae 278 o gyflogwyr Cyflog Byw achrededig, a dros 11,428 o gyflogai Cymru wedi derbyn codiad cyflog oherwydd bod eu cyflogwyr wedi\u2019u hachredu. Ar lefel y DU, mae\u2019r Cyflog Byw go iawn yn cael cefnogaeth trawsbleidiol."}, {"text_idx": "#000054", "text": "Er gwaetha\u2019r heriau aruthrol a welwyd yn ystod y flwyddyn a aeth heibio, \u2018rydym yn dal i weld momentwm parhaus o gwmpas y Cyflog Byw Go Iawn yng Nghymru. Yn 2020, roedd 55 cyflogwr ar draws holl sectorau a diwydiannau Cymru wedi cymryd y cam o achredu fel cyflogwyr Cyflog Byw, (o gymharu a\u0302 56 yn 2019). Drwy weithredu yn unigol, roedd y cyflogwyr hyn wedi codi cyfanswm o 4,300 o weithwyr i lefel Cyflog Byw go iawn."}, {"text_idx": "#000055", "text": "Yn o\u0311l y TUC, mae bron chwarter o holl weithwyr Cymru yn derbyn ta\u0302l sy\u2019n is na\u2019r Cyflog Byw go iawn. Mewn ambell i etholaeth yng Nghymru mae\u2019r ffigwr yn 1 o bob 3."}, {"text_idx": "#000056", "text": "Yn o\u0311l y ddogfen ganlynol ddiweddar, sef y Joseph Rowntree Foundation Briefing, darganfuwyd bod 4 o bob 10 aelwyd sy\u2019n wynebu tlodi yng Nghymru yn cynnwys gweithiwr llawn-amser ac, yn aml, mae dros hanner o\u2019r aelwydydd yma yn cynnwys aelod sy\u2019n gweithio; mae hyn yn dangos yn glir tra bod cyflogaeth yn lleihau\u2019r risg o dlodi, yn aml nid yw\u2019n ddigonol i alluogi\u2019r unigolyn i ddianc rhagddo.Mae talu\u2019r Cyflog Byw go iawn yn cynnig llwybr i bobl ddianc o dlodi, ac yn golygu bod ganddynt mwy o arian i\u2019w wario yn eu heconomi\u0308au lleol, ac ar y pethau hynny sydd o bwys iddynt."}, {"text_idx": "#000057", "text": "Felly, wrth i ni ddechrau cynllunio\u2019n ffordd allan o COVID, a sicrhau ein bod yn fwy gwydn yn y dyfodol, \u2018rydym yn annog pob cyflogwr i ystyried pa bethau bychain y gallant wneud er mwyn gwella\u2019r sefyllfa. Pa gam cadarnhaol gallwch chi gymryd heddiw? Mae dod yn gyflogwr Cyflog Byw go iawn yn gam bach sy\u2019n gallu golygu newidiadau mawr i\u2019ch gweithwyr, eich sefydliad a\u2019ch cymuned."}, {"text_idx": "#000058", "text": "Cynnal Cymru yw corff achredu\u2019r Cyflog Byw go iawn yng Nghymru ac \u2018rydym yma i\u2019ch helpu chi drwy\u2019r broses achredu. Cysylltwch a\u0302 ni, ymunwch a\u0302\u2019r mudiad, gwnewch y pethau bychain."}, {"text_idx": "#000060", "text": "Mae\u2019r holl ffigyrau yn seiliedig ar y data a oedd ar gael ar Chwefror 1 2021."}, {"text_idx": "#000062", "text": "Eleni, ar Ddydd Gw\u0302yl Dewi, \u2018rydym yn gofyn i sefydliadau ar draws Caerdydd ystyried y pethau bychain y gallant wneud i sicrhau nad oes rhaid i unrhywun yng Nghymru weithio am lai na\u2019r Cyflog Byw go iawn, boed hynny\u2019n cynnwys deall sut mae bod yn gyflogwr Cyflog Byw achrededig, ceisio annog sefydliadau eraill i ystyried y Cyflog Byw go iawn neu ein helpu ni i rannu negeseuon cadarnhaol am y gwahaniaeth y mae talu\u2019r Cyflog Byw go iawn yn gallu\u2019i wneud."}, {"text_idx": "#000063", "text": "Cyngor Caerdydd yw\u2019r unig gyngor achrededig fel Cyflogwr Cyflog Byw yng Nghymru. Mae\u2019r cyngor a phartneriaid yn hyrwyddo Caerdydd fel Dinas Gyflog Byw sy\u2019n cael effaith cadarnhaol ar y Ddinas a\u2019i gweithwyr. O Chwefror 1af 2021 ymlaen, mae 45% o gyflogwyr achrededig yng Nghymru yn dod o Gaerdydd ac mae cyflogwyr Caerdydd wedi cyfrannu at 69% o godiadau cyflog oherwydd achrediad. Mae ymchwil diweddar gan Brifysgol Caerdydd wedi dangos bod 124 cyflogwr yn achredu yng Nghaerdydd wedi arwain at 7,735 o weithwyr yn derbyn codiad cyflog sy wedi ychwanegu dros \u00a332m at yr economi lleol o fewn 8 mlynedd."}, {"text_idx": "#000064", "text": "Er mwyn clywed mwy am fuddion achredu fel Cyflogwr Cyflog Byw gwyliwch ar y fideo."}, {"text_idx": "#000066", "text": "\u201cMae\u2019r pethau hynny sy\u2019n ymddangos yn rhai bychain wir yn gallu gwneud gwahaniaeth mawr, a dw i\u2019n deall yr effaith sylweddol y mae talu\u2019r Cyflog Byw go iawn wedi cael ar fywydau ein staff ni. \u2018Rydym yn falch i gefnogi sefydliadau ar draws y ddinas, i\u2019w galluogi i wneud yr un peth ar ran eu cyflogai hwythau ac, ar Ddydd Gw\u0302yl Dewi eleni, byddwn yn annog unrhyw fusnes sydd a\u0302 diddordeb mewn talu\u2019r Cyflog Byw go iawn i gysylltu a\u0302 ni, a dysgu mwy am y cynllun\u201d."}, {"text_idx": "#000067", "text": "Mae Cyngor Caerdydd yn deall bod y buddion ehangach o\u2019r Cyflog Byw go iawn yn gallu fod o fudd i unigolion a chyflogwyr yn ychwanegol a\u2019r ddinas ac maen nhw wedi gwneud ymrwymiad i ad-dalu ffioedd i fusnesau bach a chanolig yng Nghaerdydd trwy\u2019i chynllun cefnogaeth achrediad."}, {"text_idx": "#000068", "text": "Am fwy o wybodaeth ar y Cyflog Byw yng Nghaerdydd ewch at y wefan."}, {"text_idx": "#000069", "text": "Hefyd, mae cyngor Caerdydd yn annog cyflogwyr lleol i ddarparu cynlluniau cynilo a benthyciadau cyflogres, yn galluogi eu gweithwyr i arbed arian yn uniongyrchol o\u2019u cyflogau ac os oes angen cynnig credyd fforddiadwy oddi wrth ddarparwr moesegol. Dewch o hyd i fwy o wybodaeth ar wefan Cardiff and Vale Credit Union."}, {"text_idx": "#000070", "text": "Sign up to our newsletter"}]